Nariadenie Rady (EHS) č. 1708/87
z 15. júna 1987
o uzavretí dohody medzi Európskeho hospodárskeho spoločenstva a Seychelskou republikou o rybolove z pobrežia Seychelskej republiky
RADA EURÓPSKYCH SPOLOČENSTIEV,
so zreteľom na Zmluvu o založení Európskeho hospodárskeho spoločenstva a najmä na jej článok 43,
so zreteľom na Akt o pristúpení Španielska a Portugalska, a najmä na jeho článok 167 ods. 3,
so zreteľom na návrh Komisie [1],
so zreteľom na stanovisko Európskeho parlamentu,
keďže Dohoda medzi Seychelskou republikou a Európskym hospodárskym spoločenstvom o rybolove z pobrežia Seychelskej republiky, podpísaná 23. mája 1985 v Bruseli [2], bola na konci prvého trojročného obdobia používania Seychelskou republikou vypovedaná;
keďže podľa článku 12 dohody spoločenstvo a Seychelská republika viedli rokovania s cieľom určiť nevyhnutné zmeny a doplnky k dohode;
keďže výsledkom týchto rokovaní bola 3. decembra 1986 parafovaná nová dohoda; keďže je v záujme spoločenstva schváliť túto dohodu,
PRIJALA TOTO NARIADENIE:
Článok 1
Dohoda medzi Európskym hospodárskym spoločenstvom a Seychelskou republikou o rybolove z pobrežia Seychelskej republiky sa týmto schvaľuje v mene spoločenstva.
Text dohody je pripojený k tomuto nariadeniu.
Článok 2
Predseda Rady sa týmto oprávňuje určiť osobu splnomocnenú na podpísanie dohody tak, aby zaväzovala spoločenstvo [3].
Článok 3
Toto nariadenie nadobúda účinnosť tretí deň po jeho uverejnení v Úradnom vestníku Európskych spoločenstiev.
Toto nariadenie je záväzné vo svojej celistvosti a je priamo uplatniteľné vo všetkých členských štátoch.
V Luxemburgu 15. júna 1987